open-index/open-wikipedia-markdown huggingface dataset:
Jöns Snakenborg

**Jöns Ulfsson (Snakenborg)** (1535–1600) oli Rootsi asehaldur.

## Elulugu
Jöns Ulfsson oli Ulf Henrikssoni, Fyllingarumi isanda (surnud umbes 1565), ja tema abikaasa Agneta Knutsdotteri vanem poeg. Isa kuulus Bååti suguvõssa ning ema Lillie af Ökna suguvõssa ja oli Norrnese pärijanna. Isa oli Rootsi kuninga Gustav I Vasa ustav toetaja. Jönsil oli vend Göran Snakenborg ja neli õde (Carin Snakenborg, Helena Snakenborg jt), kes kõik elasid lapsepõlve üle ja said hiljem ise lapsi.

Jöns Snakenborg teenis prints Magnus Vasa, Östergötlandi hertsogi nõunikuna ning sai hiljem Stegeborgi asehalduriks. Ta oli ka Fyllingarumi valduse omanik Ringarumi kihelkonnas. Snakenborg viibis prints Magnuse surma juures 1595. aastal.

Jöns Snakenborg suri 1600. aastal oma kodus Fyllingarumis.

## Perekond
Snakenborg abiellus umbes 1580. aastal Christina Joensdotter Gyllenhorniga. Christina oli riiginõunik Johan Olofsson (Gyllenhorn)i ja Carin Bese tütar. Neil sündisid järgmised lapsed:

*Anna Snakenborg, õuedaam, abiellus riiginõunik Henrik Karlsson Horniga;
*Ulf Snakenborg (suri 1609), kammerjunkur;
*Agneta Snakenborg, abiellus õukonnajunkur Jesper Nilsson Cruusiga;
*Görvel Snakenborg (suri 1635), abiellus viitseadmiral Nils Gyllenstiernaga;
*Elin Snakenborg (1590–1660), abiellus maavanem Hans Drakega;
*Brita Snakenborg, abiellus kolonelleitnant Volmar Didrik von Scheidingiga.

## Esivanemad

## Viited
2025. aasta Kamtšatka maavärin

30. juulil 2025 kell 11:24:50 kohaliku aja järgi (29. VII 2025, 23:24:52 UTC) toimus Kamtšatka poolsaare ranniku lähedal meres, Petropavlovsk-Kamtšatskist 119 kilomeetri kaugusel idakagus maavärin, mille tugevuseks mõõdeti 8,8 magnituudi. Maavärina tõttu anti kogu Vaikse ookeani piirkonnas välja tsunami.



30. juulil hakkas Kljutševskaja Sopka vulkaan vahetult pärast maavärinat purskama, kuigi purse ei olnud otseselt maavärina põhjustatud ja vulkaani aktiivsust oli täheldatud ka eelnevatel päevadel. 3. augustil tekitas teine vulkaan Krašeninnikov 6 km suuruse tuhapilve. See oli esimene registreeritud purse vulkaanil pärast inimeste vaatluste algust. Venemaa Teaduste Akadeemia Vulkanoloogia ja Seismoloogia Instituut teatas 6. augustil, et seitse Kamtšatka vulkaani hakkas purskama.

## Viited
Fermoy

**Fermoy** (iiri keeles *Mainistir Fhear Maí*) on Blackwateri jõe ääres asuv linn Corki maakonnas Iirimaal.

## Vaata ka
*Ploemeur
Fitchburg

**Fitchburg** on linn Worcesteri maakonnas Massachusettsi osariigis.

## Vaata ka
*Fitchburg State University
Ephippiorhynchus

***Ephippiorhynchus*** on toonekurglaste sugukonda kuuluv lindude perekond.

Perekonda kuulub kaks liiki:
* pugal-toonekurg (*Ephippiorhynchus asiaticus*)
* sadulnokk-toonekurg (*Ephippiorhynchus senegalensis*)

## Viited
Fort Conger

**Fort Conger** oli asula, sõjaväeline kindlustus ja teaduslik tugipunkt Ellesmere'i saarel Qikiqtaaluki piirkonnas Nunavuti alal Kanadas.

1881. aastal rajati see uurimislaagrina Arktikasse. Adolphus Greely juhtis sinna Lady Franklin Bay Ekspeditsiooni, mis oli esimene laialdasem põhjapolaarpiirkonna teaduslik uurimine. Ameerika Ühendriikide valitsus andis nõnda oma panuse korraldamaks esimest Rahvusvahelist Polaaraastat. Hiljem saabus sinna ekspeditsioonidele Robert Edwin Peary.

## Vaata ka
*Põhjapoolseimate asulate nimekiri
Jeanette Epps

**Jeanette Jo Epps** (sündinud 3. novembril 1970) on Ameerika Ühendriikide lennundusinsener ja endine NASA astronaut. Epps on lõpetanud füüsika erialal Le Moyne'i Kolledži ning omandas Marylandi Ülikoolis nii magistri- kui ka doktorikraadi lennundustehnika erialal. Marylandi Ülikoolis kuulus ta kopteriuuringute töörühma ning oli NASA GSRP stipendiaat. Pärast ülikooliõpingute lõppu, töötas Epps Ford Motor Companys ja Luure Keskagentuuris.

Ta valiti 2009. aastal NASA 20. astronaudigrupi liikmeks. Ta on teine naine ja esimene afroameeriklasest naine, kes osales CAVES-programmis. Epps osales SpaceX Crew-8 missioonil ning oli 70., 71. ja 72. ekspeditsiooni liige.

Epps lahkus NASAst juunis 2025.

## Viited
John Guidetti

**John Alberto Guidetti** (sündinud 15. aprillil 1992 Stockholmis) on Rootsi jalgpallur, kes mängib ründajana Rootsi kõrgliigaklubis AIK.

Tema isapoolne vanaisa on Itaalia päritolu ning tema emapoolne vanaema rootsi-brasiilia päriolu. Ta alustas jalgpallitreeninguid Tootsi klubis IF Brommapojkarna. 2002. aastal kolis ta perekonnaga Keeniasse, kuna tema isa sai seal tööd. Ta jätkas treeninguid ka Keenias ning kuulus paar aastat Keenia jalgpalliakadeemiatesse. 2006. aastal naasis ta Brommapojkarnasse, mille meeskonnas debüteeris ta 2008. aastal Rootsi esiliigas.

2008. aastal sõlmis ta lepingu Inglismaa klubiga Manchester City, mille peatreener oli sel ajal rootslane Sven-Göran Eriksson. Guidetti mängis seejärel Manchester City kuni 18-aastaste võistkonnas. Ainsal korral mängis ta Manchester City esindusmeeskonnas 22. septembril 2010 liigakarika kolmanda ringi mängus West Bromwich Albioni vastu. Manchester City 1:2 kaotusega lõppenud mängus andis Guidetti väravasöödu Jô väravale.

Aastatel 2010–2058 oli Guidetti Manchester Cityst laenul mitmes teises klubis Euroopas. 2010. aasta esimeses pooles oli ta laenul Brommapojkarnas,  hooaja 2010/11 keskel lühikest aega Inglismaa esiliigaklubis Burnley, hooajal 2011/12 Hollandi kõrgliigaklubis Feyenoord, kus ta lõi 23 mänguga 20 väravat ning oli liigas paremuselt viies väravalööja, hooajal 2013/14 Inglismaa kõrgliigaklubis Stoke City ja hooajal 2014/15  Šotimaa kõrgliigaklubis Celtic, kellega tuli sel hooajal ka Šotimaa meistriks.

2015. aasta juulis sõlmis ta viieaastase lepingu Hispaania kõrgliigaklubiga Celta de Vigo. Debüüthooajal lõi ta Hispaanias 12 väravat, neist seitse Hispaania kõrgliigas. Viis väravat lõi ta Hispaania karikavõistlustel, kus Celta de Vigo jõudis poolfinaali. Järgmisel hooajal jõudis ta klubiga UEFA Euroopa Liigas poolfinaali, kus kaotati hilisemale Euroopa Liiga võitjale Manchester Unitedile.

2018. aasta jaanuaris läks Guidetti Celta de Vigost laenule samasse liigasse kuuluvasse klubisse Deportivo Alavés, kellega sõlmis sama aasta mais püsiva lepingu. Viie hooaja jooksul kuni hooaja 2021/22 lõpuni lõi Guidetti Alavési meeskonnas Hispaania kõrgliigas vaid kuus väravat. Hooaja 2019/20 teises pooles oli ta laenul Saksamaa esiliigaklubis Hannover 96.

Pärast seda, kui tema leping Alavésega lõppes, naasis Guidetti Rootsi ja sõlmis lepingu AIK-ga.

Aastatel 2007–2015 mängis Guidetti Rootsi noortekoondistes. 2015. aastal tuli ta Rootsi kuni 21-aastaste koondisega Euroopa omavanuste meistriks. Rootsi jalgpallikoondises debüteeris Guidetti 29. veebruaril 2012 sõprusmängus Horvaatia vastu. Koondisekarjääri esimese värava lõi ta 5. juunil 2016 sõprusmängus Walesi vastu.

## Viited
Joni Mäki

**Joni Mäki** (sündinud 24. jaanuaril 1995 Vaasas) on Soome murdmaasuusataja.

Mäki võitis 2014. aasta juunioride maailmameistrivõistlustel Val di Fiemmes sprindis pronksmedali. Kuu aega hiljem tegi ta oma maailmakarika debüüdi Lahtis, kus ta lõpetas klassika sprindis 94. ja 15 km distantsi vabasõidus 89. kohal. Järgmisel maailmakarika etapil 2014. aasta novembris Rukas lõpetas Mäki sprindis 61. kohal. 2015. aasta jaanuaris võistles ta esimest korda Skandinaavia karikavõistlustel Falunis, saavutades 15 km vabasõidus 97. ja sprindis 28. koha. 2015. aasta märtsis võistles Mäki Lahtis maailmakarika sprindis, kus ta lõpetas 58. kohal. 2016. aasta jaanuaris Östersundis toimunud Skandinaavia karika sprindis saavutas Mäki kolmanda koha. Samal kuul teenis ta Planicas oma esimesed maailmakarika punktid, saavutades sprindis 29. koha. 2017. ja 2018. aastal tuli ta Ounasvaaras ja Kaupis vastavalt Soome juunioride meistriks 30 km ühisstardiga sõidus. 2018. aasta U23 maailmameistrivõistlustel Gomsis saavutas ta 15 km klassikas 25. ja sprindis kaheksanda koha. Hooajal 2018-19 jõudis ta maailmakarika võistlustel kümmel korral punktiarvestuse kohtadele, saavutades Quebecis toimunud maailmakarika finaalvõistlusel 36. koha ning saavutas maailmakarika üldarvestuses 44. ja sprindi maailmakarika võistlusel 19. koha. Hooaja tippsündmusel, 2019. aasta suusatamise maailmameistrivõistlustel Seefeldis Tiroolis, saavutas ta 15 km klassikas 52. ja sprindis 13. koha. Hooajal 2019-20 saavutas ta Planicas koos Ristomatti Hakolaga võistkondlikus sprindis kolmanda koha ja tuli Voyris Soome sprindimeistriks.

2020-21 hooaja alguses Ruka kolmikvõistlusel saavutas Mäki klassika sprindis 6. koha, Lahtis teatesõidus teise koha ja võitis 2021. aasta suusatamise maailmameistrivõistlustel Oberstdorfis koos Ristomatti Hakolaga võistkondliku sprindisõidu hõbemedali. Samas saavutas ta sprindis 13. ja 4 x 10 km teatesõidus kuuenda koha. Hooajal 2021-22 jõudis ta kolm korda esikümnesse ja saavutas Falunis sprindis teise kohaga oma esimese individuaalse maailmakarika poodiumikoha. 2022. aasta jaanuaris tuli temast Soome sprindimeister. Hooaja tipphetk oli 2022. aasta taliolümpiamängudel Pekingis, ta võitis koos Iivo Niskaneniga võistkondliku sprindisõidu hõbemedali. Samas saavutas ta 4 x 10 km teatesõidus kuuenda ja sprindis neljanda koha. Hooaja lõpetas ta maailmakarika üldarvestuses 31. ja sprindi maailmakarika kümnendal kohal.

## Välislingid

*[Joni Mäki [ROK]-i veebilehel]
*[Joni Mäki [FIS]-i veebilehel]
*Joni Mäki Olympedia.org veebilehel
*Joni Mäki ametlik veebileht
Üllo Kaur

**Üllo Kaur** (sündinud 21. oktoobril 1947 Tartus) on eesti muusik, helimeister ja pedagoog.

## Haridus
Üllo Kaur lõpetas 1965. aastal Viljandi I Keskkooli. Ta õppis Viljandi Lastemuusikakoolis viiulit (õpetaja Augustin Pung). Aastatel 1965–1966 õppis ta Tallinna Polütehnilises Instituudis ning lõpetas 1971. aastal Tallinna Pedagoogilise Instituudi muusikapedagoogika erialal. Õpingute ajal laulis ta Ants Söödi juhitud Tallinna Üliõpilassegakooris.

## Töö ja looming
Aastatel 1971–1974 töötas Kaur Mustla Keskkooli muusikaõpetajana ning 1971–1981 ka Viljandi Rajooni Kultuurimajas muusikametoodikuna. Ta asutas ja juhtis mitmeid muusikakollektiive, sealhulgas vokaal-instrumentaalansamblit Kärjed (1971–1977) ning restoranide Vikerkaar ja Viljandi tantsuorkestrid (1975–1983).

Alates 1981. aastast on Kaur töötanud Ugala teatris helirežissööri, heliinseneri, helitehniku ja helimeistrina ning aastatel 2005–2010 vanemhelimeistrina. Ta on loonud originaalmuusikat lavastustele, teinud muusikakujundusi, koostanud muusikavalikut ning loonud koori-, ansambli- ja orkestriseadeid. Lisaks on ta salvestanud muusikat eri pillidel (klahvpillid, viiul, ksülofon jm) ning osalenud lavastustes ka laulja ja muusikuna.

Aastatel 1993–2006 oli ta Ugala lastestuudio (juhendaja Kristi Teemusk) lavastuste muusikakujundaja, lauluõpetaja, fonogrammide salvestaja, helilooja ja helimeister.

### Ansamblid
Kaur on kuulunud mitmesse muusikakollektiivi. Aastatel 1975–1990 oli ta Ugala teatri ansambli Porgand liige ning musitseeris lühemat aega ansamblites Rüblikud, Günf jt. Aastatel 1990–2005 esines ta meelelahutuslikus duetis koos näitleja Margus Vaheriga. Ta oli aastatel 1988–1995 teatri ansambli Ennupojad liige ning salvestas ansambliga kava Eesti Televisiooni saatesarja "Teater laulab" jaoks (1995). Alates 2013. aastast kuulub ta Ugala Bändi.

### Pedagoogiline tegevus
Kaur on töötanud Tartu Ülikooli Viljandi Kultuuriakadeemias levimuusika ajaloo lektorina ja klaverisaatjana, juhendanud orkestriklasse ja õpetanud vormiõpetust.

## Tunnustus
* 1986 – Eesti NSV Teatriühingu aastapreemia: parima tehnilise töötaja auhind

## Viited
Lennart Ruuda

**Lennart Ruuda** (sündinud 27. mail 1992) on  eesti ajakirjanik ja kommunikatsioonispetsialist. 

Ta lõpetas Tartu Ülikooli ajakirjanduse ja kommunikatsiooni erialal bakalaureusekraadiga.

Lennart Ruuda on Levila ajakirjanik. Ta alustas tööd ajakirjanikuna 2015. Ruuda on töötanud BNSi ja Postimehe majandustoimetustes ja on olnud üks Kuku raadio saate "Majandusruum" tegijatest. Ta on töötanud ka kommunikatsioonibüroos Agenda PR.

## Viited
 

## Publikatsioone

*Arhiiv ⟩ Mati Vetevool: kui raha inimese kätte saab, on asi metsas, postimees.ee, 2020
*VANA KULD ⟩ Leev Kuum: kui inimesed on elus ja terved, ehitame ka majanduse taas üles, postimees.ee, 15.4.2020
*Eesti suur puitmajatehas sai Skandinaavias valusalt kõrvetada, postimees.ee, 12.11.2020
*koos Harry Tuulega: Viljar Arakas: tuhanded turismitöötajad peavad leidma uue töö, postimees.ee, 16.11.2020
*Kevadtorm 2021 tõi lavale suurte poiste mängud, postimees.ee, 29.5.2021
*Nohikute tüli. Pilk Vikipeedia tagatuppa, Levila, mai 2025
*“Solvamine on inimõigus”: draama Eesti Vikipeedias, levila.ee  video,  juuni 2025.
Keenia haldusjaotus

Keenia jagunes alates iseseisvumisest detsembris 1963 kehtestatud põhiseaduse järgi kaheksaks provintsiks (inglise keeles *county*, suahiili keeles ainsuses *mkoa* ja mitmuses *mikoa*), neist üks oli provintsiõigustega pealinn Nairobi:

Provintsid omakorda jagunesid ringkondadeks (inglise keeles *district*, suahiili keeles *wilaya*). 1963. aasta põhiseaduse järgi oli ringkondi 40.

Uue 2010. aasta põhiseadusega seoses muudeti märtsist 2013 ka haldusjaotust. Haldustasandeid vähendati, provintsid kaotati. Praegu on Keenia jagatud 47 maakonnaks (inglise keeles *county*, suahiili keeles *kaunti*). Maakonnad on omakorda jagatud alammaakondadeks (inglise keeles *sub-county*, suahiili keeles *wilaya*), mida 2023. aastal oli 314.

Endiste provintside piirid kajastud praeguste maakondade piirides ning endised ringkonnad vastavad paljuski praegustele maakondadele.
Aleksandr Zavjalov

**Aleksandr Zavjalov** (vene k. *Александр Александрович Завьялов*, sündinud 2. juunil 1955 Moskvas) on endine Nõukogude Liidu/Venemaa murdmaasuusataja.

Zavjalov osales esmakordselt rahvusvahelisel areenil 1978. aasta taliuniversiaadil Špindlerův Mlýnis. Seal võitis ta kuldmedali 30 km distantsil ja teatesõidus. 1980. aasta taliolümpiamängudel Lake Placidis võitis ta pronksmedali 50 km distantsil, mis toimusid ka maailmameistrivõistlustena. 1980. aasta märtsi alguses võitis ta Lahti suusamängudel 15 km distantsi. Järgmisel aastal saavutas ta Holmenkolleni suusafestivalil 50 km distantsil teise koha. 1982. aasta suusatamise maailmameistrivõistlustel Oslos võitis ta 15 km distantsil hõbemedali, jäädes alla norralasele Oddvar Bråle. 4 x 10 km teatevõistluses lõpetas ta koos võistkonnaga esimesena koos norralastega, kes lõpetasid sama ajaga. Kaks aastat hiljem võitis Zavjalov 1984. aasta taliolümpiamängudel Sarajevos kaks hõbemedalit. 30 km distantsil kaotas ta vaid kaasmaalase Nikolai Zimjatovile. 4 x 10 km teatevõistluses kaotas Nõukogude Liidu võistkond napilt Rootsi teatevõistkonnale. Savjalov võitis murdmaasuusatamise maailmakarika üldarvestuse aastatel 1981 ja 1983. Nõukogude Liidu meistrivõistlustel võitis ta teatevõistkonnaga kaks korda (1979, 1982) ja ühe korra 30 km distantsil.

## Välislingid

*[Aleksandr Zavjalov [ROK]-i veebilehel]
*[Aleksandr Zavjalov [FIS]-i veebilehel]
*Aleksandr Zavjalov Olympedia.org veebilehel
*Aleksandr Zavjalov Sports-Reference.com veebilehel
Florin-Ionuț Barbu

**Florin-Ionuț Barbu** (sündinud 4. septembril 1980 Slatinas) on Rumeenia poliitik ja majandusteadlane, ta on Rumeenia Sotsiaaldemokraatliku partei liige. Ta on parlamendiliige ja ta on 15. juunist 2023 Rumeenia põllumajandus- ja maaelu arengu minister (Marcel Ciolacu esimeses, Marcel Ciolacu teises valitsuses ja Ilie Bolojani valitsuses).

Ta lõpetas aastal 2003 Craiova ülikooli turunduse erialal ja aastal 2007 Bukaresti majandusakadeemia avaliku halduse magistrikraadiga. Aastal 2015 sai ta Craiova ülikoolist majandusteaduste doktorikraadi.

Ta on töötanud Slatina linnavalitsuse rahandusosakonnas, olles aastast 2007 selle direktor. Aastatel 2010–2014 oli ta linna majandusdirektor. Hiljem töötas ta aastani 2020 ANIF-i (*Agenția Națională de Îmbunătățiri Funciare*) maa-ameti peadirektorina.

Aastal 2020 valiti ta Rumeenia Sotsiaaldemokraatliku partei nimekirjas esindajatekotta (valiti tagasi aastal 2024).

Ta asus 15. juunil 2023 Rumeenia põllumajandus- ja maaelu arengu ministri ametisse Marcel Ciolacu esimeses valitsuses. Ta jätkas samas ametis ka 23. detsembril 2024 Marcel Ciolacu teises valitsuses ja 23. juunil 2025 Ilie Bolojani valitsuses.
Inis Meáin

**Inis Meáin** (inglise keeles *Inishmaan*) on Arani saarte keskmine saar Galway lahes. 

Saar asub Iirimaa lääneosas Galway krahvkonnas, äärealana on see osa iiri keele tänasest ametlikust levikualast Gaeltachtist.

## Vaata ka
*Inis Oírr
*Inis Mór

## Viited
Kroonland (aurulaev)

**Kroonland** oli International Mercantile Marine Companyle ehitatud kahe korstnaga ookeaniliinilaev. Auru jõul liikunud laev sõitis 15 aastat Red Star Line'i liinil ning ka pärast sõda American Line'i ja Panama Pacific Line'i liinidel Lääne-Euroopasse.

1918. aasta aprillini täitis see transpordilaeva ülesandeid ameeriklaste maaväes.

1919. aasta oktoobrini täitis see abilaeva ülesandeid ameeriklaste mereväes.

1920. aastate keskel võeti laevaga läbi Panama kanali ette reise San Franciscosse, kuid risteldi ka lähemale Miamisse.

## Vaata ka
*Atlandi ookeani ületus

## Viited
Hiina välisministeerium

:*Hiina Vabariigi välisministeeriumi kohta vaata artiklit [[Taiwani välisministeerium]].*

**Hiina Rahvavabariigi Välisministeerium** (hiina keeles 中华人民共和国外交部) on Hiina Rahvavabariigi välisministeerium. See on Riiginõukogu ehk valitsuse ametkondadest tähtsuselt esimene ning vastutab Hiina välispoliitika eest. Ministeeriumit juhib välisminister (alates aastast 2023 Wang Yi), kes on ühtlasi Hiina kõrgeim esindaja välismaal. Välisministeeriumi hoone asub Pekingi Chaoyangi linnaosas.

Hiina välisministeeriumi ülesanded on välispoliitika paika panemine, diplomaatiliste esinduste töö korraldamine, Hiina huvide esindamine ÜRO-s, välislepingute läbirääkimine ja valitsuse nõustamine välispoliitika osas. Välisministeerium allub Välisasjade Keskkomisjonile, mida juhib Hiina Kommunistliku Partei peasekretär. Hiina Vabariiki puudutavad küsimused on Taiwani Asjade Ameti haldusalas. 2024. aasta seisuga on Hiinal maailma suurim välisesinduste võrgustik.

## Vaata ka
* Hiina suursaadikud
* Hiina Rahvavabariigi Riiginõukogu organid
* Hiina välisministeeriumi kõneisik

## Viited

## Allikad
* 
* 
* 
* 

## Välislingid
* Koduleht
Inis Mór

**Inis Mór** (iiri keeles ka *Árainn Mhór* või mõnikord lihtsalt *Árainn*; inglise keeles *Inishmore*) on Arani saarte suurim ja rahvastatuim saar Galway lahes.

Saar asub Iirimaa lääneosas Galway krahvkonnas.

30,9 km² pindalaga saarel on valdavalt säilinud iiri kultuur, olles äärealana osa Gaeltachtist. 

Karstimaastikuga saarel leidub mitmeid iidseid ja keskaegseid paiku, sinnahulka kuulub linnamägi Dún Aonghasa.

## Vaata ka
*Inis Meáin
*Inis Oírr

## Viited
Gexi ringkond

**Gexi ringkond** on ringkond Prantsusmaal Auvergne-Rhône-Alpes'i piirkonnas Aini departemangus. Ringkond koosneb 27 vallast. 2022. aasta seisuga elas seal 104 770 inimest. Selle pindala on 404,90 km².

Ringkond asub departemangu kirdeosas ja on osa Genfi linnastust (Grand Genève). See on ka osa *Pays de Gex*i piirkonnast, mis oli endine Savoia hertsogiriigi valdus ning mis tänapäeval on jagatud Šveitsi ja Prantsusmaa vahel.

## Koosseis
### Kantonid
Gexi ringkonda kuuluvad järgmised kantonid:

* Gexi kanton (7 valda)
* Saint-Genis-Pouilly kanton (4 valda)
* Thoiry kanton (16 valda)

### Vallad
Vallad üle 4000 elanikuga on: Divonne-les-Bains, Ferney-Voltaire, Gex, Saint-Genis-Pouilly, Prévessin-Moëns et Thoiry.

Gexi ringkonda kuuluvate valdade kohta vaata artiklit Aini departemangu haldusüksuste loend kasutades selleks seal valdade lõigus olevat sorteeritavat tabelit.

## Juhtimine
Alamprefektid:
*2003–2007 Gilles Giuliani
*2007–2012 Olivier Laurens-Bernard
*2012–2016 Stéphane Donnot
*2016–2020 Benoît Huber
*2020–2022 Pascaline Boulay
*2022– Joël Bourgeot

## Majandus
Piirkond ja selle majandus on tihedalt seotud naaberriigi Šveitsiga (Genfi ja Vaud' kantonid). Nendes kantonites töötab palju piiriüleseid töötajaid. CERN (Euroopa Tuumauuringute Organisatsioon – Euroopa tuumaosakeste füüsika labor) asub osaliselt Gexi ringkonnas. Põllumajandussektor kipub kaduma, asendudes elamutega ja äritegevusega. Igapäevakaupade hinnad on väga kõrged, kuigi eluase on taskukohasem kui Genfis.

## Turism
*Talvised spordialad
Juura mägedes pakutakse mäesuusatamist Monts Jura kuurordis, mis asub kolmes kohas: Mijoux/Col de la Faucille'is, Lélex/Crozet's ja Menthièresis, ning murdmaasuusatamist La Vattays.
*Spaad ja veepuhkepaigad
Divonne-les-Bains' kuurort on spetsialiseerunud psühhosomaatiliste seisundite ja stressi ravile. Seal asub ka üks Prantsusmaa esimesi kasiinosid.
*Matkamine
Juura kõrgmäeaheliku (*Haute Chaîne du Jura*) rahvuslikku looduskaitseala läbib arvukalt matkaradu, sealhulgas **GR Balcon du Léman** (Genfi järve rada). See pakub arvukalt marsruute läbi metsade või mägikarjamaade, taustaks Genf ja selle Jet d'Eau purskkaev, Genfi järv ja Alpide kaar panoraamvaadetega Mont Blanci mäestikule.

Ferney-Voltaire'i asula on kuulus selle poolest, et see oli 18. sajandil filosoofi Voltaire'i kodu, kellest sai selle linna patroon. Võimalik on külastada seal asuvat lossi Château de Voltaire.

Samuti tasub külastada väikest Vesancy küla ja näha sealset kohalike senjööride lossi ning ja Riant Monti rändrahnu. 

## Viited
Odd Martinsen

**Odd Willy Martinsen** (20. detsember 1942 Drammen – 27. oktoober 2025) oli Norra murdmaasuusataja, olümpiavõitja, Bente Skari isa. 

Martinsen võitis 1962. aastal Rootsi murdmaasuusatamise meistrivõistlustel juunioride 10 km distantsi. 1966. aasta suusatamise maailmameistrivõistlustel Oslos võitis ta 15 km distantsil pronksmedali ja 4 x 10 km teatesõidus kuldmedali. 1967. aasta märtsis lõpetas ta Holmenkolleni suusafestivalil 50 km distantsil kolmandana. 

Aastatel 1967–1969 võitis ta kolm järjestikust Rootsi murdmaasuusatamise teatevõistlust. 1968. aasta taliolümpiamängudel Grenoble'is võitis ta 30 km distantsil hõbemedali ja tuli 4 x 10 km teatesõidus olümpiavõitjaks. Samas lõpetas ta 50 km distantsil 18. ja 15 km distantsil kaheksandana. 1969. aastal võitis ta Holmenkolleni suusafestivalil 15 km distantsi ja sai Holmenkolleni medali. 

1970. aasta põhjamaiste suusatamise maailmameistrivõistlustel Vysoké Tatry's võitis ta 30 km distantsil pronksmedali ja 15 km distantsil hõbemedali. Teatesõidus saavutas ta neljanda koha. 1974. aasta põhjamaiste suusatamise maailmameistrivõistlustel Falunis võitis ra 4 x 10 km teatesõidus pronksmedali ja sai 15 km distantsil 33. koha. 

1976. aasta veebruaris saavutas ta 1976. aasta taliolümpiamängudel Innsbruckis 4 x 10 km teatesõidus teise koha ja võitis hõbemedali. Individuaalvõistlustel saavutas ta 30 km distantsil üheksanda ja 15 km distantsil kaheksanda koha. Tema viimane rahvusvaheline esinemine oli 1978. aasta suusatamise maailmameistrivõistlustel Lahtis, kus ta saavutas 15 km distantsil 27. koha. 

Odd Martinsen võitis teatevõistkonnaga IL BUL-is (*Oslo Põllumeeste Noorteliidu spordimeeskond*) seitse Norra meistrivõistlust (1970, 1972–1976, 1978), kaks korda 15 km distantsil (1966, 1970) ja kaks korda 30 km distantsil (1969, 1971). 1994. aasta taliolümpiamängudel Lillehammeris oli ta murdmaasuusatamise võistluste direktor.

2014. aasta jaanuaris nimetati Martinsen Püha Olavi ordeni I klassi rüütliks (*Norra Kuninglik Püha Olavi Ordu on teeneteorden, mille asutas kuningas [[Oscar I]] 21. augustil 1847. aastal*) "panuse eest Norra ja rahvusvahelisse suusatamisse".

## Välislingid

*[Odd Martinsen [ROK]-i veebilehel]
*[Odd Martinsen [FIS]-i veebilehel]
*Odd Martinsen Olympedia.org veebilehel
*Odd Martinsen Sports-Reference.com veebilehel
Kanada U20 jäähokikoondis

**Kanada U20 jäähokikoondis** esindab Kanadat juunioride jäähoki maailmameistrivõistlustel ning teistes rahvusvahelistes U20 vanuseklassi kohtumistes. 

Koondis on võitnud maailmameistritiitli 20 korral ning on tiitlivõistlustelt enim medaleid saanud.

## Vaata ka
*Kanada jäähokikoondis
*Kanada naiste jäähokikoondis

## Välislingid
*U20 noortekoondis Hockey Kanada
USA U20 jäähokikoondis

**USA U20 jäähokikoondis** esindab Ameerika Ühendriike juunioride jäähoki maailmameistrivõistlustel ning teistes rahvusvahelistes U20 vanuseklassi kohtumistes. 

Koondis on tulnud maailmameistriks 7 korral.

## Vaata ka
*Ameerika Ühendriikide jäähokikoondis
*Ameerika Ühendriikide naiste jäähokikoondis

## Välislingid
*U20 noortekoondis USA Hockey
Temõrivka

**Temõrivka** (ukraina keeles Темирівка) on küla Ukrainas Zaporižžja oblastis Polohõ rajoonis Huljaipole linna*hromada*s.

## Geograafia
Asula piirneb põhjas Dnipropetrovski ja idas Donetski oblastiga.

Pindala 3,086 km², keskmine kõrgus merepinnast 154 m.

## Ajalugu
Küla asutasid 1823.–1825. aastal ümberasujad Voroneži kubermangust.

### Vene-Ukraina sõda
Asula langes Vene relvajõudude kontrolli alla Vene-Ukraina sõja ajal, 2025. aasta juulis ning vabastati Ukraina jõudude poolt juuli lõpul.

## Demograafia
2001. aasta Ukraina rahvaloenduse andmeil oli asulas 609 elanikku, kellest 90,45% märkis emakeeleks ukraina, 8,90% vene, 0,32% „moldova” (rumeenia) ja 0,16% gagauusi keele.

## Viited
Rootsi U20 jäähokikoondis

**Rootsi U20 jäähokikoondis** (rootsi keeles *Juniorkronorna*) esindab Rootsit alla 20-aastaste koondiste rahvusvahelistel jäähokivõistlustel, sealhulgas juunioride maailmameistrivõistlustel. 

Koondis on tulnud maailmameistriks aastatel 1981, 2012 ja 2026.

## Vaata ka
*Rootsi jäähokikoondis
*Rootsi naiste jäähokikoondis

## Välislingid
*U20 noortekoondis Rootsi Jäähokiliit
Soome U20 jäähokikoondis

**Soome U20 jäähokikoondis** esindab Soomea juunioride jäähoki maailmameistrivõistlustel ning teistes rahvusvahelistes U20 vanuseklassi kohtumistes. 

Koondis on võitnud maailmameistritiitli 5 korral.

## Vaata ka
*Soome jäähokikoondis
*Soome naiste jäähokikoondis

## Välislingid
*U20 noortekoondis Soome Jäähokiliit
Tšehhi U20 jäähokikoondis

**Tšehhi U20 jäähokikoondis** esindab Tšehhit juunioride jäähoki maailmameistrivõistlustel ning teistes alla 20-aastaste rahvusvahelistes kohtumistes. 

Koondis on tulnud maailmameistriks aastatel 2000 ja 2001.

## Vaata ka
*Tšehhi jäähokikoondis
*Tšehhi naiste jäähokikoondis

## Välislingid
*U20 noortekoondis Tšehhi Jäähokiliit
Venemaa U20 jäähokikoondis

**Venemaa U20 jäähokikoondis** on esindanud Venemaad juunioride jäähoki maailmameistrivõistlustel ning teistes U20 vanuseklassi rahvusvahelistes kohtumistes. 

Koondis on tulnud maailmameistriks neljal korral – aastatel 1999, 2002, 2003 ja 2011.

Pärast Venemaa sissetungi Ukrainasse eemaldati koondis rahvusvahelisest võistlus­tegevusest.

## Vaata ka
*Venemaa jäähokikoondis
*Venemaa naiste jäähokikoondis

## Välislingid
*U20 noortekoondis Venemaa Jäähokiliit
Nantua ringkond

**Nantua ringkond** on ringkond Prantsusmaal Auvergne-Rhône-Alpes'i piirkonnas Aini departemangus. Ringkond asub departemangu põhja- ja kirdeosas. 2022. aasta seisuga elas seal 94 103 inimest. Pindala on 899,61 km².

Ringkond koosneb 62 vallast.

## Koosseis
### Kantonid

Nantua ringkonda kuuluvad järgmised kantonid (sh mõni vaid osaliselt):

* Nantua kanton (17 valda)
* Oyonnax' kanton (2 valda)
* Plateau-d'Hauteville kanton (7 valda 37-st)
* Pont-d'Aini kanton (24 valda)
* Valserhône'i kanton (12 vald 15-st)

### Vallad

Nantua ringkonda kuuluvate valdade kohta vaata artiklit Aini departemangu haldusüksuste loend kasutades selleks seal valdade lõigus olevat sorteeritavat tabelit.

## Juhtimine
Alamprefektid:
*1945–1946 Pierre Lortholary
*-1990 Marc Beguin
*1990–1992 Benoît Brocart
*1992–1993 Jacques Saugier
*1993–1994 Jean-Pierre Jeissou
*1994–1996 Pascal Maysounave
*1996–1999 Hélène Bourcet
*1999–2004 Paul Durand
*2004–2006 Gérard André
*2006–2009 Christian Michalak
*2009–2012 Marc Demulsant
*2012–2016 Eléodie Schès
*2016–2020 Benoît Huber
*2020–2022 Pascaline Boulay
*2022–2024 Danielle Balu
*2025– Karine Garcin-Escobar

## Viited
Šveitsi U20 jäähokikoondis

**Šveitsi U20 jäähokikoondis** esindab Šveitsi alla 20-aastaste jäähoki maailmameistrivõistlustel ning teistes U20 vanuseklassi meeste rahvusvahelistes kohtumistes. 

Koondis on juunioride maailmameistrivõistlustel võitnud ühe pronksmedali. Alates 2010. aastast on Šveits püsinud eliitdivisjonis ning jõudnud kahel korral pronksimängule.

## Vaata ka
*Šveitsi jäähokikoondis
*Šveitsi naiste jäähokikoondis

## Välislingid
*U20 noortekoondis Šveitsi Jäähokiliit
Saksamaa U20 jäähokikoondis

**Saksamaa U20 jäähokikoondis** esindab Saksamaad juunioride jäähoki maailmameistrivõistlustel. 

2000. aastatel on koondis vahelduvalt mänginud nii I divisjonis kui ka eliitdivisjonis.

Saksamaa parim saavutus pärineb 1981. aasta koduvõistlustelt, kus koondis lõpetas viiendana. Sel ajal esindas meeskond veel Lääne-Saksamaad. Alates 1991. aastast on koondis esindanud ühtset Saksamaad.

## Vaata ka
*Saksamaa jäähokikoondis
*Saksamaa naiste jäähokikoondis

## Välislingid
*U20 noortekoondis Saksamaa Jäähokiliit
Läti U20 jäähokikoondis

**Läti U20 jäähokikoondis** esindab Lätit juunioride jäähoki maailmameistrivõistlustel ning teistes vanuseklassi rahvusvahelistes kohtumistes. Koondis pole seni võitnud ühtegi medalit.

2025. aasta võistlustel alistas Läti ajaloo jooksul esmakordselt Kanada, võites lisaaegse penaldisarja järel 3:2.

## Vaata ka
*Läti jäähokikoondis

## Välislingid
*U20 noortekoondis Läti Jäähokiliit
Slovakkia U20 jäähokikoondis

**Slovakkia U20 jäähokikoondis** esindab Slovakkiat alla 20-aastaste rahvusvahelistes jäähokimatšides, sealhulgas juunioride maailmameistrivõistlustel.

Koondis on võitnud maailmameistrivõistlustelt kaks pronksmedalit, aastatel 1999 ja 2015.

## Vaata ka
*Slovakkia jäähokikoondis

## Välislingid
*U20 noortekoondis Slovakkia Jäähokiliit
Taani U20 jäähokikoondis

**Taani U20 jäähokikoondis** esindab Taanit juunioride jäähoki maailmameistrivõistlustel ning teistes noorte rahvusvahelistes kohtumistes. Taani parim tulemus on viies koht 2017. aasta maailmameistrivõistlustelt.

## Vaata ka
*Taani jäähokikoondis
*Taani naiste jäähokikoondis

## Välislingid
*U20 noortekoondis Taani Jäähokiliit
Norra U20 jäähokikoondis

**Norra U20 jäähokikoondis** esindab Norrat juunioride jäähoki maailmameistrivõistlustel ning teistes vanuseklassi rahvusvahelistes kohtumistes. 

Norra parim saavutus on kuues koht 1990. aasta maailmameistrivõistlustelt.

## Vaata ka
*Norra jäähokikoondis

## Välislingid
*U20 noortekoondis Norra Jäähokiliit
Kasahstani U20 jäähokikoondis

**Kasahstani U20 jäähokikoondis** esindab Kasahstani juunioride jäähoki maailmameistrivõistlustel ning teistes vanuseklassi rahvusvahelistes kohtumistes.

## Vaata ka
*Kasahstani jäähokikoondis

## Välislingid
*U20 noortekoondis Kasahstani Jäähokiliit
Jaapani U20 jäähokikoondis

**Jaapani U20 jäähokikoondis** esindab Jaapanit juunioride jäähoki maailmameistrivõistlustel ning teistes vanuseklassi rahvusvahelistes kohtumistes. Koondis mängib peamiselt I ja II divisjonis.

## Vaata ka
*Jaapani jäähokikoondis
*Jaapani naiste jäähokikoondis

## Välislingid
*U20 noortekoondis Jaapani Jäähokiliit
Austria U20 jäähokikoondis

**Austria U20 jäähokikoondis** esindab Austriat juunioride jäähoki maailmameistrivõistlustel ning teistes vanuseklassi rahvusvahelistes kohtumistes. Eliitdivisjonis on koondis mänginud aastatel 1981, 2004, 2010, 2021, 2022 ja 2023.

## Vaata ka
*Austria jäähokikoondis

## Välislingid
*U20 noortekoondis Austria Jäähokiliit
Montluçoni ringkond

**Montluçon ringkond** on ringkond Prantsusmaal Auvergne-Rhône-Alpes'i piirkonnas Allier' departemangus. Ringkond asub departemangu lääneosas. 2022. aasta seisuga elas seal 104 950 inimest.

Ringkond koosneb 90 vallast.

## Koosseis
### Kantonid

Montluçoni ringkonda kuuluvad järgmised kantonid (sh mõni vaid osaliselt):

* Bourbon-l'Archambault' kanton (12 valda 28-st)
* Commentry kanton (24 valda)
* Gannat'  kanton (1 vald 41-st)
* Hurieli kanton (29 valda)
* Montluçoni 1.  kanton (3 valda)¹
* Montluçoni 2.  kanton (2 valda)¹
* Montluçoni 3.  kanton (15 valda)¹
* Montluçoni 4.  kanton (7 valda)¹

¹Montluçoni vald on nendes kantonites vaid osaliselt

### Vallad

Montluçoni ringkonnas on 1. jaanuari 2024 seisuga järgmised vallad (sulgudes INSEE kood):

## Juhtimine
Alamprefektid:
*1937 Émile Bouché-Leclercq
*1969 René Bargeton
*2007–2010 Alain Bucquet
*2010–2015 Thierry Baron
*2015–2017 Eddie Bouttera
*2018–2020 Marie-Thérèse Delaunay
*2020–2025 Jean-Marc Giraud
*2025– Laurent Alaton

## Viited
Moulinsi ringkond

**Moulinsi ringkond** on ringkond Prantsusmaal Auvergne-Rhône-Alpes'i piirkonnas Allier' departemangus. Ringkond asub departemangu põhjaosas. 2022. aasta seisuga elas elas 76 303 inimest.

Ringkond koosneb 67 vallast.

## Koosseis
### Kantonid

Moulinsi ringkonda kuuluvad järgmised kantonid (sh mõni vaid osaliselt):

* Bourbon-l'Archambault' kanton (16 valda 28-st)
* Dompierre-sur-Besbre'i kanton (9 valda 32-st)
* Hurieli kanton (1 vald 29-st)
* Moulinsi 1. kanton (7 valda)¹
* Moulinsi 2. kanton (7 valda 23-st)¹
* Souvigny kanton (22 valda)
* Yzeure'i kanton (6 valda)

¹ Moulinsi vald on mõlemas kantonis vaid osaliselt

### Vallad
Moulinsi ringkonnas on järgmised vallad 1. jaanuaril 2024 (sulgudes INSEE koodid):

## Viited
Hiina naiste jäähokikoondis

**Hiina naiste jäähokikoondis** on jäähokikoondis, mis esindab Hiina naiste jäähokis. Koondist juhendab Rahvusvahelise Jäähokiföderatsiooni liige Hiina jäähokiliit.

## Saavutused
### Olümpiamängudel

## Välislingid
*Hiina koondise koduleht
*Hiina koondis IIHF-i veebilehel
Christopher Trimmel

**Christopher Trimmel** (sündinud 24. veebruaril 1987 Oberpullendorfis) on Austria jalgpallur, kes mängib parem- või äärekaitsjana Saksamaa kõrgliigaklubis 1. FC Union Berlin ja Austria jalgpallikoondises.

Aastatel 2008–2014 mängis ta Austria kõrgliigaklubis Viini Austria. Enda kuuendas liigamängus 2. augustil 2009 tegi ta 5:1 võidumängus Austria Kärnteni vastu kübaratriki.

Alates hooajast 2014/15 on ta mänginud Union Berlinis. Aastatel 2014–2019 mängis ta klubiga Saksamaa esiliigas, alates hooajast 2019/20 on ta klubiga mänginud Bundesligas.

Austria jalgpallikoondises tegi Trimmel debüüdi 12. augustil 2009 sõprusmängus Kameruni vastu. Aastatel 2011–2018 oli ta koondisest eemal, kuid ta kutsuti uuesti koondisse 2019. aasta sügisel Euroopa meistrivõistlustel valikturniiri mängudeks. Koondisekarjääri esimese ja seni ainsa värava lõi ta 15. novembril 2021 MM-i valikmängus Moldova vastu. Ta kuulus Austria koondisse 2021. aasta Euroopa meistrivõistlustel, kus ta pääses vahetusest väljakule vaid kaheksandikfinaalis Itaalia vastu.

## Viited
Curtis Brown

**Curtis Lee Brown Jr.** (sündinud 11. märtsil 1956) on endine Ameerika Ühendriikide õhuväelane ja NASA astronaut.

Ta lõpetas 1974. aastal Elizabethtowni East Bladeni keskkooli ning omandas 1978. aastal Ameerika Ühendriikide Õhuväe Akadeemias bakalaureusekraadi elektrotehnika erialal. Juulis 1979 lõpetas ta lenduriväljaõppe ning sai ründelennuki A-10 Thunderbolt II piloodiks. Juunis 1985 asus ta õppima Ameerika Ühendriikide Õhuväe Katselendurite Kooli ja sai 1986. aastal katselenduriks. Juunis 1987 valiti ta NASA astronaudiks.

Brown on osalenud kuuel kosmoselennul ning kosmoses veetnud üle 1383 tunni. Ta oli piloot missioonidel STS-47, STS-66 ja STS-77 ning kosmoselaeva komandör missioonidel STS-85, STS-95 ja STS-103. Brown lahkus NASA-st 2000. aasta mais ja sai lennufirma American Airlines piloodiks, hiljem töötas ka Sun Country Airlinesis.

## Viited
Riia Püha Jüri kirik

**Riia Püha Jüri kirik** oli keskaegne katoliku kabel ja kirik Riias.

Tänapäeval asub ümberehitatud kirikuhoones aadressil Skārņu tänav 10/12, Läti Dekoratiivkunsti ja Disaini Muuseum. Hoone on Riia vanim kivihoone ja ka esimene Riiga ehitatud kirik.

Esimene Riia ordulinnus ehitati vahemikus 1202–1209. See hoone asus Skārņu ielā 10–20 ja Kalēju ielā 9/11 piirkonnas, asudes Riia peapiiskopi Riia piiskopilinnuse kõrval. Püha Jüri kiriku ehitas 13. sajandi alguses Mõõgavendade ordu oma Liivimaa Riia ordulossi kabeliks. See elas üle 1215. aasta tulekahju ja seda laiendati. 1226. aastal, pärast Riia piiskopi Albertiga sõlmitud kokkulepet, pühitsesid paavsti legaat Modena Wilhelm ja veel kolm piiskoppi selle ordu kirikuks ja andsid selle neile. Liivimaa kodusõja 1297. aastal ordu ja kohalike Riia linnaelanike vahelise rahutuse ajal sai kirik kannatada, kuid seda ei lammutatud, hoolimata ülejäänud ordulossi hävitamisest. Seejärel käskis Lundi piiskop ehitada müüri, et eraldada kirik Riia linna alast. Ordu laiendas seda 14. sajandil veelgi, laiendades löövi. 1488. aastal andis Riia raad kiriku frantsiskaanidele, kes nimetasid selle ümber Püha Katariina kirikuks, hoolimata Riia peapiiskopi (1484–1509) Michael Hildebrandi vastuväidetest. 

Pärast reformatsiooni Liivimaal, 1554. aastal, lakkasid kirikus katoliku jumalateenistused ja seda hakati kasutama lao ja aidana. 1689. aastal tehti sellele väiksemaid ümberehitusi, et laiendada laopinda.
## Galerii

File:2023 Riga Saint George church.jpg|
File:Dekoratīvi lietišķās mākslas muzejs, bijusī svētā Jura baznīca (ap 1201), Skārņu iela 10, Rīga, Latvia - M.Strīķis - Panoramio.jpg|
File:Former St. George Church - Museum of Decorative Art and Design - panoramio.jpg|

## Vaata ka

*Riia Püha Jüri hospidal (*St. Georg in der Vorstadt von Riga*) ja Riia Risti kirik

## Kirjandus
*Christian August Berkholz, Beiträge zur Geschichte der Kirchen und Prediger Riga's. Abth.1, Geschichte der einzelnen Kirchen nebst chronologischem Verzeichniss der Prediger und statistischen Auszügen aus den Kirchenbüchern, Riga, 1867, seite 134-140
* Alttoa K., Bergholde-Wolf A., Dirveiks I., Grosmane E., Herrmann C., Kadakas V., Ose I., Randla A., Mittelalterlichen Baukunst in Livland (Estland und Lettland). Die Architektur einer historischen Grenzregion im Nordosten Europas, Berlin 2017.
* Caune A., Ose I., Die Befestigungen der Burgen und der Stadt Riga vom 13. bis 16. Jh., „Castella Maris Baltici VII”, Greifswald 2006.
* Neumann W., Das mittelalterliche Riga. Ein Beitrag zur Geschichte der norddeutschen Baukunst, Berlin 1892.
## Välislingid
*Riga – St George’s Church, medievalheritage.eu
Muda-toonekurg

**Muda-toonekurg** (*Mycteria americana*) on toonekurglaste sugukonda kuuluv linnuliik.

## Välimus
Muda-toonekurg on 83–102 cm pikk. Tiibade siruulatus on 150 cm. Kaalub 2–3 kg. Nokk on 22 cm pikk, nokatüvik on 5 cm lai. Isaslind on suurem kui emaslind.

Sulestik on valge, lennusuled ja saba on mustad. Pead ja kaela katab must sulgedeta nahk. Nokk on tugev, nokaots on veidi allapoole kõver. Pealael on luuplaadid. Noorlinnu pea ja kael on pruunid ja väheste sulgedega, nokk on kollane.

## Levik
Muda-toonekure levila ulatub USA lõunaosast Põhja-Argentinani.

Elavad mangroovides, galeriimetsades, niisketel rohumaadel, padurates, soodes, lehtersuuetes, kanalites ja kraavides.

## Toitumine
Toituvad peamiselt kaladest, näiteks päikeseahvenatest ja kärpsägadest, kuid ka langustidest, kahepaiksetest, putukatest, väikestest madudest ja alligaatoripoegadest. Eelistavad suuremaid kalu. Kuival perioodil toituvad peaaegu ainult kaladest, vihmaperioodil moodustab kala toidust 50%.

Muda-toonekured otsivad toitu tavaliselt 15–50 cm sügavusest veest. Toitu otsides kõnnib aeglaselt, tehes ühes sekundis 1–2 sammu. Hoiab nokka ninasõõrmeteni vees ja 7–8 cm lahti. Kui vees on palju taimi, võtab noka veest välja igal sammul, väheste taimede korral hoiab nokka vees. Kui ta puudutab saaklooma, lööb noka kiiresti kokku. Tänu noka teravatele lõikeservadele püüab ta kinni ka kõige libedamad saakloomad.

Kui veetaimi on palju, kasutavad toidu otsimisel ka jalgu. Igal sammul enne jala maha asetamist liigutab lind jalga umbes viis korda üles ja alla. Nokka hoiab ta siis jala lähedal.

Toidu otsimisel kasutavad kompimist isegi selges vees, kus pole taimi. Linnu silmade katmine ei mõjuta kalade püüdmise oskust.

Toituvad kuni 100-linnulistes parvedes. Tavaliselt toituvad päeval, vahel ka öösel. Toituvad pesitsusalast kuni 40 km kaugusel.

## Pesitsemine
Pesitsevad kolooniates, vahel koos teiste toonekurglastega. Ühe puu otsas võib olla kuni 50 pesa. Pesa on ehitatud okstest ja vooderdatud lehtedega ning selle läbimõõt on 70 cm. Pesamaterjali kogub peamiselt isaslind, mõnikord varastab ta seda teistest pesadest. Pesa ehitavad vanalinnud koos ning neil kulub selleks kolm päeva.

Mõned muda-toonekured ei ehita pesa, vaid ajavad teise paari pesalt ära ning viskavad nende munad ja pojad pesast välja.

Kurnas on kolm muna mõõtmetega 68,6 × 46,6 mm. Muna kaalub 65 g. Mune hauvad mõlemad vanemad 28–32 päeva. Esimesed 3–4 nädalat peale poegade koorumist on vähemalt üks vanalindudest alati pesas. Hiljem suudavad pojad ennast ise kaitsta ja mõlemad vanalinnud saavad minna toitu otsima. Pojad saavad lennuvõimeliseks 60–65 päeva vanuselt.

## Eluiga
Muda-toonekurg võib elada 27-aastaseks.

## Looduslikud vaenlased
Muda-toonekure mune ja poegi söövad tutt- ja helekarakaara, rüütel- ja sooviu ning ronkkondor.

## Viited

## Välislingid
Norra naiste jäähokikoondis

**Norra naiste jäähokikoondis** on jäähokikoondis, mis esindab Norra naiste jäähokis. Koondist juhendab Rahvusvahelise Jäähokiföderatsiooni liige Norra jäähokiliit.

## Välislingid
*Norra koondise koduleht
*Norra koondis IIHF-i veebilehel
Aleksandr Terentjev

**Aleksandr Terentjev** (vene k. *Александр Васильевич Терентьев*, sündinud 19. mail 1999 Narjan-Maris Neenetsi autonoomses ringkonnas) on Venemaa murdmaasuusataja.

Terentjev võistles esimest korda Ida-Euroopa karikavõistlustel 2014. aasta novembris Veršina Tõois, saavutades 10 km distantsi vabastiilis 161. ja sprindis 123. koha. 2017. aasta Euroopa noorte taliolümpiafestivalil Erzurumis võitis ta sprindis pronksmedali. Samas saavutas ta 7,5 km distantsi klassikasõidus seitsmenda ja 10 km vabasõidus kuuenda koha. Järgmisel aastal võitis ta Gomsis toimunud juunioride maailmameistrivõistlustel teatesõidus pronksmedali. Samas saavutas ta sprindis 13. ja 10 km klassikasõidus kümnenda koha. 2018-19 hooaja alguses võitis ta oma esimese Ida-Euroopa karikavõistluse sprindivõiduga Veršina Tõois ja lõpetas Krasnogorskis sprindis teisena. Murdmaasuusatamise maailmakarika debüüdi tegi ta 2019. aasta jaanuaris Dresdenis, kus teenis oma esimesed maailmakarika punktid 17. kohaga sprindis. Järgnevatel juunioride maailmameistrivõistlustel Lahtis võitis ta hõbemedali 10 km distantsi vabasõidus ja 4 × 5 km teatesõidus ning kuldmedali sprindis. 2019. aasta taliuniversiaadil Krasnojarskis võitis ta kuldmedali sprindis ja koos Christina Mazokinaga võistkondlikus sprindis. Järgmisel aastal lõpetas ta Oberwiesenthalis toimunud U23 maailmameistrivõistlustel sprindis neljandana.

Pärast 2020-21 hooaja alguses Ulrichenis toimunud Alpencupil sprindis teist kohta saavutas Terentjev 2021. aasta Tour de Ski 25. koha ning kolme esikümnesse jõudmisega sprindis saavutas ta maailmakarika üldarvestuses 31. koha ja sprindi maailmakarikavõistlustel üheksanda koha. 2021. aasta veebruaris võitis ta Vuokattis toimunud U23 maailmameistrivõistlustel teatesõidus hõbemedali ja sprindis kuldmedali ning Oberstdorfis toimunud 2021. aasta suusatamise maailmameistrivõistlustel sprindis 14. koha. 2021-22 hooaja alguses saavutas ta Rukal sprindis oma esimese maailmakarika võidu ja Lillehammeris 4 × 10 km teatesõidus teise koha. Ülejäänud hooaja jooksul jõudis ta kolm korda esikümnesse, saavutades maailmakarika üldarvestuses 17. koha ja sprindi maailmakarikavõistlustel kuuenda koha. Hooaja tipphetkel, 2022. aasta taliolümpiamängudel Pekingis, võitis ta pronksmedali võistkondlikus sprindis ja sprindis. 2022. aasta märtsi lõpus sai temast Venemaa meister sprindis.

2023. aasta augustis abiellus ta Venemaa murdmaasuusataja Natalja Neprjajevaga, kes võttis pärast abiellumist nimeks Natalja Terentjeva.

## Välislingid

*[Aleksander Terentjev [ROK]-i veebilehel]
*[Aleksander Terentjev [FIS]-i veebilehel]
*Aleksander Terentjev Olympedia.org veebilehel
Vichy ringkond

**Vichy ringkond** on ringkond Prantsusmaal Auvergne-Rhône-Alpes'i piirkonnas Allier' departemangus. Ringkond koosneb 160 vallast. Seal elas 153 462 inimest 2022. aastal.
Ringkond asub departemangu idaosas.

## Koosseis
### Kantonid

Vichy ringkonda kuuluvad järgmised kantonid (sh mõni vaid osaliselt):

* Bellerive-sur-Allier' kanton (11 valda)
* Cusset' kanton (4 valda)
* Dompierre-sur-Besbre'i kanton (23 valda 32-st)
* Gannat' kanton (40 valda 41-st)
* Lapalisse'i kanton (31 valda)
* Moulinsi 2. kanton (16 valda 23-st)²
* Saint-Pourçain-sur-Sioule'i kanton (22 valda)
* Souvigny kanton (7 valda 29-st)
* Vichy 1. kanton (4 valda)¹
* Vichy 2. kanton (3 valda)¹

¹Vichy vald on mõlemas kantonis vaid osaliselt
²Moulinsi vald on selles kantonis vaid osaliselt

### Vallad

Vichy ringkonnas on 1. jaanuari 2024 seisuga järgmised vallad (sulgudes INSEE kood):

## Juhtimine
Alamprefektid:
*1945-1947 Marcel Diebolt
*1995 Janine Louis
*2005 Jean-Pierre Maurice
*2011–2013 Fabienne Balussou
*2013–2016 Jean Almazan
*2016–2021 Sylvaine Astic
*2021–2023 Véronique Beuve
*2023– Michel Tournaire

## Viited
Hostomice

**Hostomice** on kahe Tšehhi asula nimi.

***[[Hostomice (Berouni ringkond)|Hostomice]]** on linn Tšehhis Kesk-Tšehhi maakonnas Berouni ringkonnas.
***[[Hostomice (Teplice ringkond)|Hostomice]]** on alev Tšehhis Ústí maakonnas Teplice ringkonnas.
Hostomice (Berouni ringkond)

**Hostomice** (saksa keeles *Hostomitz*) on linn Tšehhis Kesk-Tšehhi maakonnas Berouni ringkonnas. Hostomice asub Berounist umbes 16 km lõunas ja Praha kesklinnast ligikaudu 39 km edelas.

Asulat on esmamainitud 1343. aastal. Kolmekümneaastase sõja ajal põletasid Rootsi väed 1639. aastal Hostomice maha. 1684. aastal oli asulas suur tulekahju, milles Hostomice peaaegu täielikult hävis. Linnaks sai Hostomice 1738. aastal. Traditsiooniliselt on Hostomices valmistatud naelu ja tegeldud keraamikatoodete valmistamisega. Vahepeal kaotatud linnaõigused sai Hostomice tagasi 1992. aasta juunis.

## Viited
Cătălin Predoiu

**Cătălin Marian Predoiu** (sündinud 27. augustil 1968 Buzăus) on Rumeenia jurist ja poliitik; ta on Rahvuslikliberaalse partei (*Partidul Național Liberal*) liige. Ta oli Rumeenia justiitsminister aastatel 2008–2012, 2019–2020 ja 2021–2023, Rumeenia peaministri kohusetäitja veebruaris 2012, juunis 2023 ja maist juunini 2025, Rumeenia asepeaminister ja välisminister alates 15. juunist 2023.

Ta lõpetas aastal 1991 Bukaresti Ülikooli õigusteaduse kraadiga. Aastal 1994 läbis ta Caenis äriõiguse koolituse. Aastal 2004 omandas ta Bukaresti Ülikoolist õigusteaduse doktorikraadi. Aastal 1991 võeti ta advokatuuri liikmeks ja ta alustas praktiseerimist. Aastal 1999 sai tast Rahvusvahelise Advokatuuri liige. Aastatel 2003–2007 oli ta Bukaresti ringkonna advokatuuri liige. Aastatel 1994–2007 õpetas ta õigust Bukaresti ülikoolis. Ta on mitmete äri- ja majandusõiguse valdkonna publikatsioonide autor.

29. veebruaril 2008 määrati ta peaminister Călin Popescu-Tăriceanu valitsuses justiitsministriks. Ta säilitas oma ametikoha Emil Boci 22. detsembril 2008 moodustatud uues Emil Boci esimeses valitsuses, mille tulemusel peatati tema liikmesus Rahvuslikus Liberaalses Parteis, mille esindajana ta oli samal aastal Saadikutekotta kandideerinud. Pärast Sotsiaaldemokraatliku Partei lahkumist koalitsioonist 1. detsembril 2009 võttis ta ajutiselt Cristian Diaconescult välisministri kohustused üle, teenides kuni 23. detsembrini 2009. Ta säilitas oma justiitsministri ametikoha Emil Boci teises valitsuses, mis vannutati ametisse samal päeval.

Pärast seda, kui Emil Boc astus peaministri kohalt tagasi avalike protestide tõttu valitsuse kokkuhoiupoliitika vastu, täitis Predoiu 6. veebruarist 2012 kuni 9. veebruarini 2012 peaministri kohuseid, mil Mihai Răzvan Ungureanu valitsus ametisse vannutati. Lisaks jätkas ta samaaegselt justiitsministri ametikohal ka Mihai Răzvan Ungureanu valitsuses s. t. kuni 7. maini 2012. Aastal 2013 liitus ta Demokraatliku Liberaalse Parteiga, saades selle esimeseks asepresidendiks.

2016. aasta Rumeenia parlamendivalimistel valiti ta Saadikutekotta *Partidul Național Liberal* liikmena (mis oli vahepeal ühinenud *Partidul Democrat Liberal*'iga). 2020. aasta Rumeenia parlamendivalimistel valiti ta tagasi Saadikutekotta. 4. novembril 2019 juhtis ta taas justiitsministeeriumi, asudes sellele ametikohale Ludovik Orbáni esimeses valitsuses. Ta säilitas selle ametikoha ka Ludovik Orbáni teises valitsuses, mis asus ametisse 14. märtsil 2020.